[{"text_idx": "#000005", "text": "Mentorluse rollist iduettevo\u0303tluses ra\u0308a\u0308gitakse aina rohkem ning paljud ettevo\u0303tjad on mo\u0303istnud ja kogenud, et o\u0303igeaegne mentorlus on alustava ettevo\u0303tte arengus sageli isegi ta\u0308htsamal kohal kui investeeringud. Kolm tuntud Ajujahi kiirendi mentorit toovad va\u0308lja, miks on mentorluse roll iduettevo\u0303tluses kriitilise ta\u0308htsusega ning kuidas mentor-mentee suhtest maksimaalselt kasu saada."}, {"text_idx": "#000006", "text": "EASi ja KredExi u\u0308hendasutuse teadusmahuka ettevo\u0303tluse projektijuht Vaido Mikheim, kes mentordab Startup Estonia koosseisus peamiselt ettevo\u0303tluse elukaare varases faasis olevaid tiime, nendib, et mentorluse rolli ei saa u\u0308heselt defineerida, sest vahel on mentordatavat tarvis turgutada, vahel innustada, teinekord aga hoopis hoogu maha vo\u0303tta \u2013 oluline on liikuda edasi ja seda vajalikus suunas ning mo\u0303istlikus tempos."}, {"text_idx": "#000007", "text": "Ajujahi kiirendi pikaaegse mentori, SEB Baltikumi strateegiajuhi Andra Altoa so\u0303nul on mentor kui so\u0303bralik sparringupartner, kes ku\u0308sib, nu\u0308gib ja suunab, tihtipeale ka la\u0308bi keeruliste ku\u0308simuste ning va\u0308ljakutsete pu\u0308stitamise."}, {"text_idx": "#000009", "text": "Sama kinnitab ka rohkem kui 10-aastase mentorluskogemusega Elisa erakliendiu\u0308ksuse juht Mailiis Ploomann, kelle arvates ongi mentoriga kaasas ka\u0308iv kontaktvo\u0303rgustik u\u0308ks olulisemaid va\u0308a\u0308rtuseid, sest ettevo\u0303tte jaoks muidu ka\u0308ttesaamatu inimene vo\u0303ib olla vaid u\u0308he telefoniko\u0303ne vo\u0303i e-maili kaugusel."}, {"text_idx": "#000014", "text": "Elisa a\u0308riu\u0308ksuse juhi so\u0303nul on aga ettevo\u0303tte jaoks kindlasti parem, kui nendega ka\u0308ib kaasas mitu erinevat eksperti, selle asemel, et u\u0308heskoos pimesi filosofeerida vo\u0303i oluliste teemade kohta guugeldada. \u201ePuhtpraktiliselt tasub eelnevalt enda jaoks va\u0308lja mo\u0303elda, millist abi ja millises valdkonnas mentorilt oodatakse ning veenduda, kas ta on valmis seda ka pakkuma. Na\u0308iteks, kui minu poole po\u0308o\u0308rdub tiim, kes soovib abi fu\u0308u\u0308silise kauba tootmise va\u0308lisriiki kolimisega, siis on see valdkond, millest ma ei tea midagi ning taolisele tiimile u\u0308tleksin kohe alguses, et neil tuleb selle konkreetse teema juurde leida keegi teine,\u201c selgitas Ploomann."}, {"text_idx": "#000016", "text": "Andra Altoa so\u0303nul on ko\u0303ige olulisem aga tunda su\u0308vitsi oma klienti ning tihedas konkurentsis elluja\u0308a\u0308miseks ehitada u\u0308les toode vo\u0303i teenus, mis on MLP (minimum loveable product) mitte ainult MVP (minimum viable product). See ta\u0308hendab, et lisaks olulise kitsaskoha lahendamisele tuleb ka mo\u0303elda kliendikogemuse, kasutajamugavuse, disaini jms peale."}, {"text_idx": "#000018", "text": "\u201eElu, nagu ettevo\u0303tluski, on pikk protsess. Ko\u0303igil tuleb ette paremaid ja halvemaid pa\u0308evi. Selle vaatamata looge, va\u0308a\u0308rtustage ja hoidke inimsuhteid. Ka\u0308ibed ja kasumid on olulised, suhted klientide, konkurentide, meeskonnaliikmete ja perega veel olulisemad,\u201c so\u0303nas Startup Estonia mentor Vaido Mikheim."}, {"text_idx": "#000020", "text": "Ajujahi kiirendiprogramm ja telekonkurss su\u0308nnib avaliku- ja erasektori koosto\u0308o\u0308s ning selle ellukutsuja on EASi ja KredExi u\u0308hendasutus."}]